(en bengalí রবীন্দ্রনাথ ঠাকুর,), d'o suyo nombre Rabindranâth Thâkur, tamién clamato Gurudev, naixito de Calcuta, Rach Britanico (hué en Bengala Occidental, India) o 6 de mayo de 1861 y muerto tamién en Calcuta o 7 d'agosto de 1941, estió un escritor, dramaturgo, poeta, filosofo y compositor indio bengalí, con una gran influencia en a Literatura y a Musica bengalís d'as primeras anyadas d'o sieglo XX. En reconoiximiento d'a suya obra literaria, recibió o Premio Nobel de Literatura en 1913. Una d'as suyas cancions, Jana-gana-mana, ye o himno nacional d'a India; antiparte, atra d'as suyas cantas, Amar Sonar Bangla, ye o himno nacional de Bangladesh, as dos nacions en que hue ye dividita l'antiga Bengala.